הצלה (סדרת טלוויזיה, 2019)

הצלה (ברוסית: Эпидемия; מילולית: המַגֵפָה. הופץ במדינות המערב בשם To The Lake, "אל האגם") היא סדרת מותחן מדע-בדיוני רוסית, אשר נוצרה על ידי פאבל קוסטומארוב, רומן קנטור ואלכסיי קראולוב עבור רשת הטלוויזיה בכבלים הרוסית TNT. הסדרה מבוססת על ספר בשם "אגם וונג" מ-2011 מאת יאנה וגנר שהיה רב־מכר. פרק הבכורה של הסדרה עלה לשידור ב-14 בנובמבר 2019 לשרתי שירות Premier. עונתה הראשונה כוללת שמונה פרקים, שביים פאבל קוסטומארוב, בהפקת Premier Studios. צילומי הסדרה נערכו במוסקבה ובפרבריה.

במאי 2020, הסדרה זכתה בפרס התאחדות מפיקי הקולנוע והטלוויזיה בקטגוריית עבודת העריכה הטובה ביותר, עבודת האיפור הטובה ביותר, הצילום הטוב ביותר, השחקנית הטובה ביותר (לוויקטוריה איסאקובה) ושחקנית המשנה הטובה ביותר (למריאנה ספיבאק). הסדרה הועלתה לשרתי נטפליקס ב-7 באוקטובר 2020.

ב-12 באוקטובר 2020, מפיק הסדרה, יבגני ניקישוב, בראיון לאתר Meduza ובאינבטגרם של RBC.ru הודיע רשמית על הארכת הסדרה לעונה שנייה, אך אמר כי היא לא תתבסס על ספר ההמשך של ואגנר, 'אנשים חיים'.  עלייתה מתוכננת לסתיו 2021.

רקע 
הסדרה מבוססת על הרומן "אגם וונגו" מאת יאנה וגנר שתורגם ל-11 שפות ומגולל את קורותיו של עולם בעקבות מגפה נגיפית.

תקציר עלילת הסדרה 
נגיף קטלני לא ידוע שמתפשט במהירות הופך למגפה איומה. סרגיי, בחברת אהובתו החדשה ובנם האוטיסטי, כמו גם אשתו לשעבר ועוד כמה מלווים שהצטרפו אליהם, מנסים לברוח מעבר לגבולות ההסגר. איפשהו רחוק משם, באי מדברי בקרליה, ישנו בית ציד בו הם יכולים להתחיל הכל מאפס. אבל הדרך לחיים חדשים לא תהיה קלה, מכיוון שהגיבורים מתמודדים לא רק כנגד אסון בקנה מידה עולמי, אלא גם מדרמה משפחתית אישית, הקורות אצל כל אחד מהם.

שחקנים ודמויות

הפקה
הסדרה צולמה במשך 66 יום במוסקבה ובפרבריה.

מחלוקת
הפרק החמישי של העונה הראשונה נעלם משרתי Premier ב-14 בדצמבר 2019, יומיים בלבד לאחר שחרורו. בפרק, חולי בית חולים ואזרחים אחרים מוצאים להורג על ידי גברים שנראים כאנשי כוחות ביטחון, מה שגרם להשערות שהפרק צונזר. עם זאת, החברה אמרה כי המחצית השנייה של העונה נדחתה לפברואר 2020 בגלל הצלחתה של סדרה נוספת, השוטר מרובליובקה (Полицейский с Рублевки), וכי הפרק החמישי היה חלק מהמחצית השנייה. הבמאי פאבל קוסטומארוב אמר כי הסרת הפרק הייתה מפתיעה וכי לא ניתנה לו סיבה לכך. פחות משבוע לאחר מכן, ב-20 בדצמבר, הופיע הפרק החמישי מחדש, יחד עם הפרק השישי. בתחילת הפרק השישי, קריין ברדיו מדווח כי קבוצות חמושות בלתי חוקיות מנסות לתפוס את השלטון וכי הן מתיימרות להיות כוחות ביטחון כדי לאסוף אזרחים בתואנה של פינוי לפני שהרגו אותם. קוסטומארוב, לעומת זאת, אמר כי "אף סצנה אחת" לא שונתה כדי להחזיר את הסדרה לצפייה. שר התרבות ולדימיר מדינסקי הכחיש את הדיווחים בתקשורת שהיה מעורב במחלוקת ואמר "אין צנזורה במדינה שלנו" וכי הסרת הפרק הייתה "בעלת אופי טכני". בחברה המשדרת אמרו כי העונה תמשיך לעלות לאוויר מדי שבוע עד לסיומה על פי בקשת הצופים.

קישורים חיצוניים
 

 "הצלה" באתר canneseries.com

ביקורות
 אינה טוקר, יש בנטפליקס סדרה רוסית על מגפה - והיא מדהימה, ynet
 דורון ברוש, על “To the lake" בנטפליקס מומלץ לוותר, מעריב
 עידו ישעיהו ואילן קפרוב, מסע של הישרדות, אהבה חוצת גבולות וקלישאות גיבורי-על: סקירת סדרות חדשות // חבורה שמנסה לשרוד בעולם של מגפה חדשה ולא ידועה, סיפור אפי על אהבה ומעמדות במדינת הודו הצעירה, וגיבורי-על שמנסים לעצור זוועות המאיימות להתרגש על האנושות. זה מה שחשבנו על "הצלה" ("To The Lake"), "שידוך הולם" ו"הלסטרום", וואלה! תרבות

הערות שוליים

זוכי פרס APKiT
סדרות טלוויזיה המבוססות על ספרים
ערוץ THT: תוכניות וסדרות
סדרות דרמה רוסיות
סדרות מדע בדיוני רוסיות
סדרות מתח רוסיות
סדרות טלוויזיה רוסיות שעלו לשידור בשנות ה-2010
מגפות באמנות
יצירות שצונזרו ברוסיה